CELEX: 62009TJ0366
Klawżola ta' arbitraġġ
Kuntratti ta' finanzjament ta' proġetti ta' riċerka u ta' żvilupp
Kuntratti Ecres, El Hierro, Islands 2010, Opet I, Opet II, Opet Ola, Respire, Sustainable Communities u Virtual Campus
Assenza ta' dokumenti ta' sostenn u nuqqas ta' konformità mad-dispożizzjonijiet kuntrattwali fir-rigward ta' parti mill-ispejjeż iddikjarati
Rimbors ta' somom antiċipati jew imħallsa
Inammissibbiltà parzjali tar-rikors
Kontrotalba tal-Kummissjoni

Talba intiża sabiex, fuq il-bażi tal-Artikolu 238 KE, il-Qorti Ġenerali tiddikjara, minn naħa, bħala infondat kreditu tal-Kummissjoni
ta’ EUR 114 996.82 u, min-naħa l-oħra, bħala fondat kreditu tal-Kummissjoni ta’ EUR 253 617.83, u sabiex tikkundanna lill-Kummissjoni
tagħtih bħala kumpens, is-somma prinċipali ta’ EUR 146 261.06 u s-somma sussidjarja ta’ EUR 573 273.42.
Dispożittiv
1)
Ir-rikors ippreżentat mill-Conseil scientifique international pour le développement des îles (Insula) huwa miċħud.
2)
Insula huwa kkundannat jagħti lill-Kummissjoni Ewropea s-somom prinċipali ta’ EUR 146 261. 06, miżjuda bl-interessi moratorji
bir-rata ta’ 2.5 % fis-sena, li jibdew jiddekorru mis-16 ta’ Awwissu 2009 u sal-ħlas sħiħ tal-imsemmija somma prinċipali.
3)
Insula huwa kkundannat jagħti lill-Kummissjoni Ewropea s-somma prinċipali ta’ EUR 253 617.83, miżjud bl-interessi moratorji
bir-rata ta’ 2.5 % fis-sena, li jibdew jiddekorru mit-8 ta’ Settembru 2009 u sal-ħlas sħiħ tal-imsemmija somma prinċipali.
4)
Il-kumplament tal-kontrotalba tal-Kummissjoni huwa miċħud.
5)
Insula għandu jbati l-ispejjeż tiegħu kif ukoll dawk sostnuti mill-Kummissjoni.